Diari Oficial de la Generalitat Valenciana


Sumari del DOGV 2317, del 25-07-1994 (1994/832061)

ORDRE de 12 de juliol de 1994, de la Conselleria d'Administració Publica, Convocatòria 05/1994, per la qual es convoquen proves selectives-d'accés al grup A, sector d'administració especial, per a proveir llocs de treball de llicenciat en Ciències Físiques (instal.lacions radiològiques i tècnic mediambiental).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2317

Data del DOGV
:   25-07-1994

Secció del DOGV
:   AUTORITATS I PERSONAL

Número del document
:   1994/832061


Data del document
:   12-07-1994

Organisme emissor
:   Conselleria d'Administració Pública

Tipus de document
:   Ordre

Correcció d'errades

ORDRE de 12 de juliol de 1994, de la Conselleria d'Administració Pública, Convocatòria 05/1994, per la qual es convoquen proves selectives d'accés al grup A, sector d'administració especial, per a proveir llocs de treball de llicenciat en Ciències Físiques (instal·lacions radiològiques) i tècnic mediambiental. [94/5036]  
De conformitat amb allò establert en el Decret 74/1994, de 12 d'abril del   
Consell de la Generalitat Valenciana, pel qual s'aprova l'oferta d'ocupació   
pública de la Generalitat Valenciana per a 1994, i per tal d'atendre les   
necessitats d'ocupació que hi ha, aquesta Conselleria, fent ús de   
l'atribució prevista en l'article 13 del Decret Legislatiu de 20 de març de   
1991, del Consell de la Generalitat Valenciana, pel qual s'aprova el text   
refós de la Llei de la Funció Pública Valenciana i en el Decret 69/1986, de   
2 de juny, pel qual s'aprova el Reglament de Selecció de Personal i   
Provisió de Llocs de Treball de la Generalitat Valenciana, acorda convocar   
proves selectives d'accés al grup A, sector d'administració especial,   
d'acord amb les següents  
Bases  
1. Objecte de la convocatòria  
1.1 La Generalitat Valenciana desenvolupa una política d'igualtat   
d'oportunitats a fi de promoure una presència igualitària de dones i homes   
en l'administració pública.  
Aquesta convocatòria té per objecte la selecció de personal, mitjançant el   
sistema d'oposició, per a cobrir vuit llocs de treball del grup A, sector   
d'administració especial que tot seguit s'indiquen, pel torn d'accés lliure   
i de promoció interna:  
oposició Denominació Nombre de llocs  
oposició núm. 1 Llicenciat en Ciències Físiques 3  
 (Instal·lacions Radiològiques)  
oposició núm. 2 Tècnic mediambiental 5  
1.2 El nombre total de llocs de treball reservats al torn d'accés lliure és   
de sis, els quals corresponen a les oposicions següents:  
oposició Denominació Nombre de llocs  
oposició núm. 1 Llicenciat en Ciències Físiques 3  
 (Instal·lacions Radiològiques)  
oposició núm. 2 Tècnic mediambiental 3  
Dins del torn d'accés lliure es reserven a la quota de discapacitats dos   
llocs, corresponent un lloc a cada oposició.  
1.3 El nombre de llocs reservats al torn de promoció interna és de 2, els   
quals corresponen a l'oposició següent:  
oposició Denominació Nombre de llocs  
oposició núm. 2 Tècnic mediambiental 2  
1.4 Els llocs de treball sense cobrir dels reservats al torn de promoció   
interna i quota de discapacitats, s'acumularan al torn d'accés lliure.  
2. Condicions generals dels aspirants  
2.1 Per a ser admès a aquestes proves selectives, caldrà:  
2.1.1 Tenir la nacionalitat espanyola o, d'acord amb el que estableix la   
Llei 17/1993, de 23 de desembre (BOE del 24.12.93) sobre l'accés a   
determinats sectors de la funció pública dels ciutadans dels altres estats   
membres de la Unió Europea, tenir la nacionalitat d'un país membre de la   
Unió Europea o la de qualsevol d'aquells estats als quals, d'acord amb els   
tractats internacionals signats per la Unió Europea i ratificats per   
Espanya, els siga d'aplicació la lliure circulació de treballadors en els   
termes en què aquesta està definida en el tractat constitutiu de la Unió   
Europea.  
2.1.2 Haver complit 18 anys  
2.1.3 Estar en possessió d'algun dels títols següents:  
a) Per a llicenciats en Ciències Físiques (instal·lacions radiològiques),   
el títol de llicenciat en Ciències Físiques i l'acreditació d'inspecció   
expedida pel Consell de Seguretat Nuclear.  
b) per a tècnics mediambientals, el títol de llicenciat en Ciències   
Experimentals o titulació tècnica superior i permís de conducció B1.  
2.1.4 Posseir la capacitat física i psíquica necessària per a l'exercici de   
les funcions dels llocs de treball oferts.  
2.1.5 No trobar-se inhabilitat penalment per a l'exercici de funcions   
públiques.  
2.1.6 No haver estat separat, mitjançant expedient disciplinari, de   
qualsevol administració o ocupació pública.  
2.2. Les condicions per a ser admès a les proves hauran de reunir-se en el   
moment d'acabament del termini de presentació de la sol·licitud i   
mantenir-se durant tot el procés selectiu, fins al moment de la presa de   
possessió.  
2.3 Els aspirants que concórreguen als llocs de treball reservats al torn   
de promoció interna en l'oposició núm. 2 hauran de ser funcionaris de   
carrera de l'administració especial de la Generalitat Valenciana del grup B   
- tècnic mitjà mediambiental, hauran de tenir aquesta condició un mínim de   
dos anys i ocupar actualment els llocs de treball que siguen classificats   
com d'administració especial en les relacions de llocs de treball   
corresponents.  
2.4 Podran optar a la quota de discapacitats els aspirants del torn d'accés   
lliure amb minusvalies de grau igual o superior al 33 per cent i que ho   
formulen expressament en la sol·licitud de participació d'acord amb les   
instruccions establertes en la base 6.2.2.  
3. Aspirants amb discapacitació  
El tribunal establirà, per a les persones discapacitades que així ho   
sol·liciten, les adaptacions necessàries per a la realització de les   
proves. Amb aquesta finalitat, les persones interessades hauran de formular   
la petició corresponent en la sol·licitud de participació en la present   
oposició, seguint les instruccions establertes en la base 6.2.2.  
4. Sol·licituds  
Els qui desitgen prendre part en aquestes proves selectives hauran   
d'emplenar la sol·licitud que figura com a model en l'annex II, la qual els   
serà facilitada en les oficines públiques que s'esmenten en l'annex III.  
5. Drets d'examen  
Els drets d'examen seran de 3.050 pessetes, i s'ingressaran en qualsevol de   
les entitats bancàries col·laboradores que figuren en la sol·licitud. El   
pagament de la taxa es justificarà amb la impressió del segell de l'entitat   
bancària on s'haja efectuat l'ingrés.  
6. Presentació de sol·licituds  
6.1 Les sol·licituds seran dirigides a la Direcció General de la funció   
pública. A la sol·licitud s'adjuntarà una fotocòpia del DNI o document   
equivalent per als ciutadans d'altres estats a què fa referència la base   
2.1.1, i s'haurà de marcar la casella número 36.1 de l'imprès de   
sol·licitud.  
El termini per a la presentació de sol·licituds començarà l'endemà de la   
publicació d'aquesta convocatòria en el Diari Oficial de la Generalitat   
Valenciana, i acabarà el dia 16 de setembre de 1994.  
Les persones interessades presentaran les sol·licituds en les oficines   
públiques que figuren en l'annex III, després de pagar la taxa que es fixa   
en la base 5.  
També es podran presentar les sol·licituds en la forma prevista en   
l'article 38 de la Llei de Règim Jurídic de les Administracions Públiques i   
del Procediment Administratiu Comú.  
6.1.1 Els aspirants que hi concórreguen pel torn de promoció interna hauran   
d'acreditar que tenen les condicions exigides en la base 2.3, mitjançant un   
certificat lliurat per la Unitat de Registre de Personal de la Direcció   
General de la Funció Pública que hauran d'adjuntar a la sol·licitud, i   
hauran de marcar la casella núm. 36.3 de l'imprès.  
6.1.2 Els aspirants que hi concórreguen per la quota de discapacitats   
hauran de presentar juntament amb la sol·licitud, el certificat de la   
Conselleria de Treball i Afers Socials o de l'òrgan competent de les altres   
administracions públiques que acredite la discapacitat igual o superior al   
33 per cent.  
6.2 L'aspirant, quan emplene la sol·licitud, haurà de seguir amb rigor les   
instruccions següents:  
6.2.1 Que en l'apartat número 20 de l'imprès de la sol·licitud, «Forma   
d'accés», els aspirants que hi participen pel torn d'accés lliure, hauran   
de senyalar amb una ics (X) la lletra L.  
Igualment, els aspirants que participen pel torn de promoció interna,   
hauran de senyalar amb una ics (X) la lletra P, la qual cosa comportarà   
l'exclusió com a aspirant del torn d'accés lliure, tret del que es disposa   
en la base 7.2.  
6.2.2 Els aspirants del torn d'accés lliure amb minusvàlues de grau igual o   
superior al 33 per cent, que opten per la quota de discapacitats, hauran de   
senyalar amb una ics (X) la lletra D en la casella 23 el tipus de   
discapacitat: (F) física, (P) psíquica i (S) sensorial.  
Igualment, hauran de senyalar, en els apartats números 24 i 25 de l'imprès   
de sol·licitud, les mesures d'adaptació que calguen, d'acord amb la següent   
classificació:  
1. Eliminació de barreres arquitectòniques i taula adaptada a la cadira de   
rodes.  
2. Ampliació del temps de durada de l'exercici.  
3. Augment de la dimensió dels caràcters de l'examen per dificultat de   
visió.  
4. Necessitat d'intèrpret a causa de sordesa.  
5. Sistema Braille d'escriptura per ser una persona invident.  
6. D'altres.  
6.2.3 Els aspirants amb minusvàlues que no hi accedesquen per la quota de   
discapacitats també podran sol·licitar les mesures d'adaptació previstes en   
l'apartat núm. 25 de l'imprès de sol·licitud indicades en la base 6.2.2.  
6.2.4 En l'apartat número 33 de l'imprès de sol·licitud es marcarà l'opció   
per a la realització del quart exercici obligatori i no eliminatori, i   
s'haurà d'indicar l'idioma comunitari elegit, llevat del castellà.  
6.2.5 L'apartat número 35 de l'imprès de sol·licitud caldrà emplenar-lo amb   
una ics (X) únicament per aquelles persones que mantinguen una relació de   
servei amb la Generalitat Valenciana (funcionari de carrera, interí,   
laboral fix, laboral temporal, eventual, becari, contractat en prestació de   
serveis, etc.); s'haurà de marcar la casella 1 quan la relació siga de   
caràcter fix (funcionari de carrera o laboral fix), i la casella 2 en els   
altres casos.  
7. Admissió dels aspirants  
7.1 Per a ser admès a la realització de les proves selectives, quant a les   
condicions generals dels aspirants, serà suficient amb la declaració   
d'aquestes en el moment de presentar la sol·licitud, però hauran de ser   
acreditades davant de la Direcció General de la Funció Pública en el   
termini de 20 dies hàbils següents a la publicació de la relació d'aprovats   
a què es refereix l'article 19.1 del Decret del Consell 69/1986, de 2 de   
juny, pel qual s'aprova el Reglament de Selecció de Personal i Provisió de   
Llocs de Treball de la Generalitat Valenciana.  
7.2 Els aspirants que pretenguen concórrer pel torn de promoció interna i   
no acrediten reunir, de la manera prevista en la base 6.1.1 d'aquesta   
convocatòria, les condicions a què fa referència la base 2.3 seran   
considerats com a aspirants del torn d'accés lliure, a tots els efectes.  
7.3. Acabat el termini de presentació de sol·licituds, després de la   
verificació que s'ha realitzat el pagament dels drets d'examen, la Direcció   
General de la Funció Pública dictarà resolució, que s'haurà de publicar en   
el Diari Oficial de la Generalitat Valenciana, la qual contindrà la relació   
provisional d'admesos i exclosos de la realització de les proves.  
7.4 Els aspirants podran, en cas d'error o exclusió, esmenar els defectes   
en què hagen incorregut en la seua sol·licitud, o realitzar les   
al·legacions que consideren convenients, en el termini de 10 dies hàbils   
comptadors a partir de l'endemà de la publicació de la relació provisional   
d'admesos i exclosos, d'acord amb allò establert en l'article 71 de la Llei   
de Règim Jurídic de les Administracions Públiques i del Procediment   
Administratiu Comú.  
7.5 En tot cas, a fi d'evitar errors, i, si se'n produeixen,   
possibilitar-ne l'esmena dins del termini i en la forma escaient, els   
aspirants comprovaran fefaentment no sols que no figuren recollits en la   
relació provisional d'exclosos sinó, a més, que els seus noms i dades   
consten correctament en les relacions pertinents d'admesos.  
7.6 Transcorregut el termini anterior, vistes les al·legacions i esmenats   
els defectes, si escau, es dictarà una resolució amb la llista definitiva   
d'admesos a la realització de les proves, que es publicarà en el Diari   
Oficial de la Generalitat Valenciana.  
7.7 En la resolució, mitjançant la qual es faça pública la llista   
definitiva d'admesos a la realització de les proves, s'establirà, almenys   
amb 15 dies d'antelació, la data, el lloc de realització i l'hora de   
començament del primer exercici.  
8. Proves selectives  
8.1 El procediment de selecció dels aspirants serà el d'oposició.  
8.2 Desenvolupament de l'oposició:  
L'oposició constarà de quatre exercicis obligatoris, dels quals seran   
eliminatoris els tres primers.  
8.2.1. Primer exercici. Es realitzarà per escrit i versarà sobre   
coneixements del temari específic per a cada oposició que s'hi adjunta com   
a annex I.  
L'exercici serà en forma de test amb quatre alternatives de resposta, de   
les quals una és la correcta. El tribunal fixarà la seua durada amb   
l'antelació deguda, atenent el seu contingut.  
8.2.2. Segon exercici.  
Consistirà a redactar, durant un temps mínim de tres hores i màxim de   
quatre, que determinarà el tribunal, dos exercicis pràctics elegits d'entre   
tres proposats pel tribunal sobre matèries contingudes en el temari   
específic per a cada oposició de l'annex I de la convocatòria.  
Aquest exercici serà elaborat pel tribunal el mateix dia i, si és possible,   
dins de la mateixa jornada, de matí o de vesprada,, en què tinga lloc la   
prova.  
Una vegada conclosa la prova, els exercicis seran introduïts en sobre   
tancat i quedaran sota la custòdia del tribunal Qualificador, el qual   
cridarà individualment els opositors per a la lectura pública dels temes   
que hagen desenvolupat. L'ordre s'iniciarà per la lletra «N», segons el   
resultat del sorteig celebrat el dia 11 de maig de 1994. El tribunal podrà   
formular preguntes aclaridores sobre els temes exposats.  
El lloc, dates i hores de lectura d'aquest exercici serà anunciat pel   
tribunal amb l'antelació deguda.  
8.2.3 Tercer exercici.  
Consistirà a respondre per escrit un qüestionari de preguntes amb quatre   
alternatives de resposta, de les quals una és la correcta, basat en el   
contingut, del temari comú d'administracions públiques que figura en   
l'annex I per a totes les oposicions.  
La durada d'aquest serà fixada pel tribunal amb l'antelació deguda, atenent   
el seu contingut.  
Els aspirants que hi concórreguen pel torn de promoció interna, quedaran   
exempts de la realització d'aquest tercer exercici.  
8.2.4 Quart exercici. Aquest exercici obligatori no té caràcter   
eliminatori.  
Tindrà com a objecte valorar els coneixements de valencià dels aspirants, i   
d'un idioma comunitari, segons l'opció manifestada en la sol·licitud.  
8.3 Qualificació dels exercicis  
8.3.1 El primer exercici es qualificarà, tant per als aspirants que hi   
concórreguen pel torn d'accés lliure i quota de discapacitats com per als   
que ho facen pel torn de promoció interna, de 0 a 10 punts i, per a   
superar-lo, caldrà obtenir-hi 5 punts, com a mínim.  
Les respostes errònies es valoraran negativament amb una penalització   
equivalent a un terç del valor de cada resposta correcta.  
8.3.2 El segon exercici es qualificarà tant per als aspirants que   
concórreguen pel torn d'accés lliure i quota de discapacitats com per als   
que el facen pel torn de promoció interna, de 0 a 10 punts i, per a   
superar-lo, caldrà obtenir-hi 5 punts, com a mínim.  
8.3.3 El tercer exercici es qualificarà per als aspirants que concórreguen   
pel torn d'accés lliure i quota de discapacitats, de 0 a 10 punts, i caldrà   
obtenir-hi per a superar-lo, un mínim de 5 punts.  
Les respostes errònies es valoraran negativament amb una penalització   
equivalent a un terç del valor de cada contestació correcta.  
8.3.4 Per als aspirants del torn d'accés lliure i quota de discapacitats,   
la qualificació resultant dels tres primers exercicis estarà determinada   
per la suma de les puntuacions obtingudes en cadascun.  
Per als aspirants que hi concórreguen pel torn de promoció interna, la   
qualificació resultant del primer i segon exercicis estarà determinada per   
la suma de les puntuacions obtingudes en cadascun.  
Tot seguit, es configurarà per separat tres relacions corresponents,   
respectivament, al torn d'accés lliure, quota de discapacitats i torn de   
promoció interna per a cada oposició. Aquestes tres relacions s'ordenaran   
per puntuació de major a menor i s'interrompran quan el nombre d'inclosos   
en cada una d'aquestes coincidesca amb el nombre de llocs de treball   
convocats per a cada torn i quota.  
En cas d'empat entre aspirants inclosos en la mateixa relació, en qualsevol   
de les llistes, l'ordre s'establirà atenent, en primer lloc, la major   
puntuació obtinguda en el segon exercici, i en segon lloc, si s'hi manté   
l'empat, la major puntuació obtinguda en el primer i tercer exercici, per   
aquest ordre. Si hi persisteix l'empat, es dirimirà per ordre alfabètic del   
primer cognom dels aspirants empatats, i s'iniciarà l'esmentat ordre per la   
lletra «N», d'acord amb el resultat del sorteig celebrat el dia 11 de maig   
de 1994 (DOGV núm. 2.271, de 20 de maig de 1994).  
Només els inclosos en aquestes relacions podran passar a realitzar el quart   
exercici obligatori i no eliminatori.  
8.3.5 D'acord amb la base 1.4, els llocs sense cobrir dels reservats al   
torn de promoció interna i quota de discapacitats s'acumularan al torn   
d'accés lliure.  
8.3.6 El quart exercici serà valorat de la manera següent:  
Coneixements de valencià: es valorarà de 0 a 5 punts.  
Idioma comunitari: es valorarà de 0 a 5 punts l'idioma elegit.  
8.3.7 El nivell de coneixements mínims exigits per a aconseguir els 5 punts   
en els tres primers exercicis, serà determinat pel tribunal. Per a la   
qualificació del quart exercici els 3 punts, a l'efecte previst en la base   
11, equivaldran a un coneixement del nivell elemental de la Junta   
Qualificadora de Coneixements del Valencià.  
En qualsevol cas, els criteris seran fixats pel tribunal, després de   
realitzats els exercicis i abans de conèixer-se la identitat dels   
aspirants.  
8.4 La puntuació final:  
La puntuació final de cada oposició s'obtindrà sumant la puntuació del   
quart exercici als resultats obtinguts pels aspirants que figuren en les   
relacions a què es refereix la base 8.3.4.  
S'elaborarà una relació per a aquells que accedesquen pel torn d'accés   
lliure, una altra per als que accedesquen per la quota de discapacitats i   
una altra per als que ho facen pel torn de promoció interna; aquestes   
relacions constituiran les llistes dels aspirants que han superat les   
proves per ordre de puntuació en cada oposició.  
9. Desenrotllament de les proves selectives  
9.1 Els exercicis tindran lloc a València.  
El primer exercici es realitzarà en el lloc, data i hora que s'establesca   
en la resolució per la qual s'aprove i publique en el Diari Oficial de la   
Generalitat Valenciana la llista definitiva d'admesos a la realització de   
les proves.  
9.2 Els aspirants seran convocats per a cada exercici en crida única.  
Els membres del tribunal qualificador i el personal col·laborador no   
permetran l'accés a la sala, on es realitze l'exercici, a aquelles persones   
que compareguen una volta conclosa la crida dels aspirants convocats.  
Els aspirants hauran d'acreditar la seua personalitat mitjançant la   
presentació del DNI o document equivalent per als ciutadans d'altres estats   
a què fa referència la base 2.1.1 o del resguard amb fotografia, del   
passaport o del permís de conduir, sense que per a aquest efecte siguen   
vàlides les fotocòpies compulsades dels esmentats documents; i també de   
l'exemplar per a la persona interessada de la sol·licitud d'admissió a les   
proves.  
D'acord amb el Reial Decret 192/1988, de 4 de març, durant la realització   
dels exercicis no està permès fumar en els llocs on es duguen a terme.  
9.3 Quan comencen les proves, el tribunal farà públic l'anunci de la   
realització de la resta d'exercicis al local on s'haja celebrat l'anterior   
i a les seus de la Conselleria d'Administració Pública d'Alacant, Castelló   
i València, amb una antelació de 48 hores com a mínim, d'acord amb allò   
preceptuat en l'article 17 del Decret del Consell 69/1986 de 2 de juny, pel   
qual s'aprova el Reglament de Selecció de Personal i Provisió de Llocs de   
Treball de la Generalitat Valenciana.  
10. Publicitat de les llistes  
10.1 En acabar cada un dels tres primers exercicis, el tribunal publicarà   
al lloc d'examen i a les seus de la Conselleria d'Administració Pública   
d'Alacant, Castelló i València, les relacions d'aspirants que hagen   
obtingut una qualificació de 5 o més punts.  
També es publicaran les relacions a les quals fa referència la base 8.3.4.   
a les seus de la Conselleria d'Administració Pública d'Alacant, Castelló i   
València, i també la qualificació obtinguda en l'exercici d'idiomes.  
10.2 Després de finalitzades les proves, el tribunal publicarà mitjançant   
anunci a les seus de la Conselleria d'Administració Pública d'Alacant,   
Castelló i València, les relacions amb la puntuació final a què es refereix   
la base 8.4, que constituiran les llistes dels aspirants que han superat   
les proves, per ordre de puntuació.  
En cap cas, el tribunal podrà declarar que han superat les proves   
selectives un nombre superior al de llocs de treball convocats.  
10.3. El tribunal haurà de trametre a la Direcció General de la Funció   
Pública les llistes dels aspirants que han superat les proves, per ordre de   
puntuació, tal com es refereix la base 8.4, per a la seua inserció en el   
Diari Oficial de la Generalitat Valenciana.  
11. Coneixements de valencià  
11.1. Aquells que superen les proves selectives acreditaran els seus   
coneixements de valencià amb la presentació dels certificats, diplomes o   
títols que hagen estat homologats per la Generalitat Valenciana.  
11.2 Aquells que no puguen acreditar aquests coneixements, segons el que   
estableix el punt anterior, hauran de realitzar el curs específic de   
valencià a què es refereix l'article 50 del Decret Legislatiu, de 20 de   
març de 1991, immediatament després del curs selectiu previst en la base 13   
d'aquesta convocatòria.  
Amb aquesta finalitat, s'entendrà que, aquells aspirants que obtinguen una   
puntuació de 3, o superior, en l'exercici de valencià, obligatori i no   
eliminatori, previst en la base 8.2.4, han acreditat els seus coneixements,   
encara que no estiguen en possessió dels certificats esmentats en el punt   
anterior.  
12. Presentació de documents  
12.1 En el termini de 20 dies hàbils, comptats des de l'endemà de la   
publicació en el Diari Oficial de la Generalitat Valenciana de les   
relacions a què es refereix la base 10.3, els aspirants proposats hauran de   
presentar, davant la Direcció General de la Funció Pública, els documents   
següents:  
12.1.1 Certificat de naixement expedit pel registre civil corresponent o   
fotocòpia del DNI o document equivalent per als ciutadans dels altres   
estats a què fa referència la base 2.1.1, degudament compulsada.  
12.1.2 Fotocòpia compulsada del títol acadèmic exigible segons aquesta   
convocatòria per a cada oposició.  
12.1.3 Declaració de no haver estat separat mitjançant expedient   
disciplinari de qualsevol administració o ocupació pública, i també de no   
trobar-se inhabilitat penalment per a l'exercici de funcions públiques.  
12.1.4 Certificat mèdic acreditatiu de posseir la capacitat física i   
psíquica necessària per a l'exercici de les funcions dels llocs de treball   
oferts.  
12.1.5 Els aspirants discapacitats hauran de presentar certificat de la   
Conselleria de Treball i Afers Socials o d'un òrgan competent d'altres   
administracions públiques, que acredite discapacitació igual o superior, al   
33 per cent, i també la seua capacitat per a exercir les funcions que   
corresponguen a les vacants ofertes.  
12.2 Els aspirants que tenint la condició de funcionaris de carrera de la   
Generalitat Valenciana hagen concorregut a aquestes proves pel torn de   
promoció interna quedaran exempts de justificar documentalment les   
condicions generals a què fan referència les bases 2.1.1 i 2.1.2, les quals   
ja han acreditat per a obtenir l'anterior nomenament. En tot cas, hauran   
d'acreditar la resta de condicions generals de la base 2.1.  
12.2 La manca de presentació de la documentació, dins del termini indicat,   
tret dels casos de força major, la presentació de documents dels quals es   
desprenga l'incompliment de les condicions generals de la convocatòria o   
els supòsits de falsedat en la declaració, originaran la invalidesa de les   
actuacions de l'aspirant i, respecte d'aquest, la nul·litat subsegüent dels   
actes del tribunal, sense perjudici de les responsabilitats en què haja   
pogut incórrer.  
En aquest supòsit, el tribunal podrà proposar addicionalment la inclusió en   
les relacions a què es refereix la base 8.4, d'un nombre igual al   
d'exclosos seguint els criteris establerts en la base 8.3.4.  
13. Curs selectiu  
D'acord amb el que disposa l'article 9.d) del Reglament de Selecció de   
Personal i Provisió de Llocs de Treball, aprovat pel Decret 69/1986 i   
modificat pel Decret 59/1992, que aprova l'oferta d'ocupació pública per a   
1992, els aspirants que superen les proves realitzaran un curs que tindrà   
caràcter selectiu i serà organitzat per l'IVAP.  
En qualsevol cas, serà convocat, amb l'antelació deguda, mitjançant una   
resolució de la Direcció General de la Funció Pública, en la qual es   
determinarà el règim del curs, a l'acabament del qual es realitzarà una   
prova d'avaluació que podrà incloure diversos exercicis, que es qualificarà   
de 0 a 10 punts, i caldrà obtenir-hi un mínim de 5 punts per a superar-la.   
La nota obtinguda en la prova d'avaluació per aquells aspirants que la   
superen, se sumarà a la puntuació obtinguda en l'oposició d'acord amb   
l'article 4.2 del Decret del Consell 69/1986, que aprova el Reglament de   
Selecció i Provisió de Llocs de Treball. La relació d'aspirants, per ordre   
de puntuació, després de sumades les notes de l'oposició i del curs   
selectiu, serà publicada en el Diari Oficial de la Generalitat Valenciana.  
D'acord amb l'article 20.2 del Decret del Consell 69/1986, de 2 de juny,   
els aspirants que no superen el curs no obtindran el nomenament com a   
personal habilitat, encara que podran incorporar-se al curs immediatament   
posterior, amb la puntuació assignada a l'últim dels participants en aquest   
en les proves corresponents. Si no se supera aquest segon curs perdran tots   
els seus drets al nomenament com a habilitats.  
Durant l'assistència al curs, el personal que haja superat les proves   
selectives percebrà una retribució equivalent a la part proporcional que   
correspon al sou i pagaments extraordinaris corresponents al grup A, tret   
que, per estar ja prestant els seus serveis remunerats en l'administració,   
com a funcionari de carrera o interí, o com a personal laboral, opte per   
percebre una remuneració pel mateix import que li correspondria en el lloc   
de treball d'origen.  
14. Nomenament d'habilitats  
D'acord amb l'article 20.3 del Decret 69/1986, de 2 de juny, transcorregut   
el termini de presentació de la documentació i superat el curs selectiu i   
simultàniament a la convocatòria del concurs a què fa referència l'article   
9, punt u, apartat b) del text refós de la Llei de la Funció Pública   
Valenciana, el conseller d'Administració Pública dictarà resolució, que es   
publicarà en el Diari Oficial de la Generalitat Valenciana i es procedirà   
al nomenament com a personal habilitat dels aspirants a què fa referència   
la base 13.  
A l'efecte de la provisió dels llocs de treball, d'acord amb el que   
estableix l'article 50 del Decret Legislatiu de 20 de març de 1991, del   
Consell de la Generalitat Valenciana, pel qual s'aprova el text: refós de   
la Llei de la Funció Pública Valenciana, els aspirants que hagen superat   
les proves pel torn de promoció interna, gaudiran de preferència sobre el   
personal que les haja superades pel torn d'accés lliure, respectant els   
requisits dels distints llocs de treball.  
15. Tribunals  
15.1 El tribunal qualificador d'aquesta oposició, serà nomenat, mitjançant   
una ordre del conseller d'Administració Pública, una vegada hagen estat   
publicades les llistes provisionals d'admesos i exclosos.  
15.2 El tribunal, per a la realització de les proves, podrà designar els   
col·laboradors, ajudants i assessors especialistes que considere oportuns.  
15.3 Els membres del tribunal, i també els assessors, hauran d'abstenir-se   
de formar-ne part i podran ser recusats pels interessats quan hi   
concórreguen circumstàncies de les previstes en els articles 28 i 29 de la   
Llei de Règim Jurídic: de les Administracions Públiques i del Procediment   
Administratiu Comú.  
Així mateix, hauran d'abstenir-se'n aquells qui hagen realitzat tasques de   
preparació d'aspirants en els cinc anys anteriors a la publicació d'aquesta   
convocatòria.  
15.4 El tribunal, i també els col·laboradors, ajudants i el personal   
especialista, podran exigir dels aspirants, en qualsevol moment, que   
acrediten la seua identitat, de conformitat amb el que preveu la base 9.2.  
15.5 A l'efecte de comunicacions i de qualsevol altra incidència, el   
tribunal tindrà la seu a la Direcció General de la Funció Pública, (carrer   
del Miquelet, núm. 5, CP 46466, Valencia).  
15.6 El tribunal tindrà la categoria assenyalada en el Decret 200/1985, de   
23 de desembre, del Consell de la Generalitat Valenciana, sobre   
indemnitzacions per raó del servei i en l'Ordre de 17 de febrer de 1986   
(DOGV de 10 de març de 1986), per la qual es desplega l'anterior decret.  
15.7 El funcionament del tribunal s'adaptarà a allò que estableix la Llei   
30/1992, de 26 de novembre, de Règim Jurídic de les Administracions   
Públiques i del Procediment Administratiu Comú, per als òrgans   
col·legiats.  
16. Recursos  
16.1 Aquesta convocatòria, les seues bases i tots els actes administratius   
que siguen dictats en el seu desplegament, tret de les actuacions del   
tribunal, podran ser impugnats per les persones interessades mitjançant la   
interposició, després del la comunicació preceptiva a aquesta Conselleria,   
d'un recurs contenciós administratiu, davant la Sala Contenciosa   
Administrativa del Tribunal Superior de Justícia de la Comunitat   
Valenciana, en el termini de dos mesos comptadors a partir de l'endemà de   
la publicació d'aquesta convocatòria en el Diari Oficial de la Generalitat   
Valenciana, o de la publicació dels actes subsegüents, segons corresponga.  
16.2 Contra els actes del tribunal podrà interposar-se un recurs ordinari   
davant el conseller d'Administració Pública, en el termini d'un mes, a   
partir de l'endemà de la publicació de la resolució corresponent del   
tribunal.  
València, 12 de juliol de 1994  
El conseller d'Administració Pública  
LUIS BERENGUER FUSTER  
ANNEX I  
Llicenciat en Ciències Físiques (Instal·lacions Radiològiques)  
Tema 1. Interacció de les radiacions ionitzants amb la matèria viva.  
Tema 2. Efectes biològics de les radiacions ionitzants.  
Tema 3. Efectes estocàstics i no estocàstics de les radiacions ionitzants.  
Tema 4. Efectes biològics de les radiacions ionitzants en la població   
sotmesa a baixes dosis.  
Tema 5. Magnituds i unitats de protecció radiològica.  
Tema 6. Sistemes de limitació de dosis.  
Tema 7. Detectors de ionització gasosa.  
Tema 8. Detectors de llambreig.  
Tema 9. Detectors d'estat sòlid.  
Tema 10. Equips de vigilància de la radiació i de la contaminació en   
instal·lacions radioactives. Criteris d'acceptació.  
Tema 11. Càlcul de barreres de protecció en instal·lacions radioactives.  
Tema 12. Càlcul de barreres de protecció en instal·lacions de   
radiodiagnòstic.  
Tema 13. Dosimetria personal externa. Principals mètodes i tècniques.  
Tema 14. Dosimetria personal interna. Problemàtica associada.  
Tema 15. Models d'avaluació de dosis a causa de contaminació interna.  
Tema 16. Protecció operacional. Manual de protecció radilògica.   
Procediments.  
Tema 17. Aplicacions pràctiques dels radioisòtops en medicina.  
Tema 18. Aplicacions pràctiques dels radioisòtops en farmacologia.  
Tema 19. Aplicacions pràctiques dels radioisòtops en les obres públiques i   
medi ambient.  
Tema 20. Aplicacions pràctiques dels radioisòtops en la indústria.  
Tema 21. Problemes radiològics relacionats amb la generació i   
emmagatzematge de residus radioactius.  
Tema 22. Protecció radiològica en instal·lacions de radiodiagnòstic.  
Tema 23. Protecció radiològica en instal·lacions de radioteràpia.  
Tema 24. Protecció radiològica en instal·lacions de medicina nuclear.  
Tema 25. Límits de dosis autoritzades i legislació aplicable.  
Tema 26. Avaluació i classificació del personal i zones de treball.  
Tema 27. Disseny bàsic de centrals nuclears BWR.  
Tema 28. Tractament d'efluents líquids en centrals BWR.  
Tema 29. Tractament d'efluents gasosos en centrals BWR.  
Tema 30. Accidents de base de disseny amb conseqüències radiològiques en   
centrals BWR.  
Tema 31. Vigilància radiològica ambiental al voltant de les centrals   
nuclears. Tècniques de mostreig i mesura.  
Tema 32. Valoració de l'impacte radiològic i planificació d'abocaments.   
Càlcul de dosis a partir d'afluents i mesures ambientals.  
Tema 33. Planificació d'emergències nuclears. Pla d'emergència exterior   
(PENVA). Paper de la Generalitat Valenciana per mitjà del grup radiològic.  
Tema 34. Legislació i normativa en matèria de protecció radiològica.  
Tema 35. Transports de material radioactiu per carretera. Reglament TPC   
aplicat a mercaderies perilloses classe 7.  
Tema 36. Control de les radiacions emeses pels materials transportats:   
categories de transport, tipus d'embalatge i paquets.  
Tema 37. Comanda de funcions subscrita per la Generalitat Valenciana amb el   
Consell de Seguretat Nuclear.  
Tema 38. Instal·lacions de radiodiagnòstic. Control de qualitat.  
Tema 39. Procediment administratiu per a l'autorització, modificació,   
trasllat i clausura d'instal·lacions radioactives.  
Tema 40. Xarxes de control radiològic ambiental en temps real.  
Tema 41. El pla territorial d'emergència de la Comunitat Valenciana.  
Tema 42. La Llei de Protecció Civil.  
Tema 43. La norma bàsica de protecció civil.  
Tema 44. La planificació municipal enfront d'emergències de protecció   
civil. El voluntariat de protecció civil.  
Tema 45. Els riscos catastròfics a la Comunitat Valenciana. Planificació.  
Tècnic mediambiental  
Tema 1. Estructura a l'administració central i a la Generalitat Valenciana   
de l'administració mediambiental. Òrgans amb competències mediambientals.  
Tema 2. El medi ambient en la legislació espanyola. Distribució de   
competències entre l'administració central i la de les comunitats   
autònomes.  
Tema 3. L'administració local: competències en matèria de medi ambient.  
Tema 4. Trets bàsics de la problemàtica mediambiental a la Comunitat   
Valenciana. Influència de la demografia i del desenvolupament agrari i   
industrial.  
Tema 5. La protecció de la naturalesa en la legislació espanyola. El   
delicte ecològic.  
Tema 6. Trets bàsics en la constitució geològica a la Comunitat Valenciana.   
Tipus de sòl, constituents i propietats.  
Tema 7. Aspectes tècnics de la conservació i restauració del sòl i de la   
vegetació. Conservació i restauració del paisatge. Legislació aplicable.   
Problemàtica general de les activitats que principalment generen impactes   
ambientals a la Comunitat Valenciana.  
Tema 8. Planificació i ordenació del territori. Variables biòtiques i   
abiòtiques. Planejament urbanístic i impacte ambiental. Pla d'ordenació de   
recursos naturals.  
Tema 9. Característiques generals del clima a la Comunitat Valenciana.   
Singularitats regionals.  
Tema 10. Zones humides i espais naturals protegits. Problemàtica de la seua   
gestió a la Comunitat Valenciana.  
Tema 11. Aspectes legislatius sobre protecció de la fauna i la flora.   
Competències i legislació en matèria de caça i pesca.  
Tema 12. Els recursos hidrològics a la Comunitat Valenciana. Qualitat   
natural dels recursos i aptitud per a diversos usos.  
Tema 13. Aigües subterrànies. Tipus d'aqüífers i distribució. Problemàtica   
de la seua gestió. Legislació aplicable.  
Tema 14. Aigües superficials. Problemàtica de la seua gestió. Protecció de   
la qualitat de les aigües en l'ordenament jurídic.  
Tema 15. Característiques generals de les aigües continentals i litorals.   
Problemàtica a la Comunitat Valenciana per contaminació.  
Tema 16. La Llei de Costes. Protecció del litoral. Abocaments a la mar.  
Tema 17. El control sanitari de les zones costaneres. Procediments de   
mostreig i elecció d'estacions. Paràmetres de contaminació marina.   
Legislació i competències. Criteris bàsics de les zones de bany.  
Tema 18. Captació, potabilització, emmagatzematge i sistemes de distribució   
de les aigües de consum públic.  
Tema 19. Qualitat de les aigües de consum públic. La reglamentació   
espanyola i el seu desenvolupament en l'àmbit de la Comunitat Valenciana.  
Tema 20. Les aigües residuals urbanes. Composició i característiques.  
Tema 21. Sistemes de tractament de l'aigua residual urbana. Possibilitats   
de reutilització. Tipus de tractament dels fangs procedents de la depuració   
de les aigües residuals.  
Tema 22. Aigües residuals industrials. Composició. Sistemes de tractament.  
Tema 23. Legislació espanyola en matèria de tractament d'aigües residuals.   
Sistemes de tractament d'aigües residuals.  
Tema 24. Problemàtica a la Comunitat Valenciana per la contaminació de les   
aigües continentals i litorals.  
Tema 25. Llei de sanejament i depuració de les aigües residuals de la   
Comunitat Valenciana. Model de gestió.  
Tema 26. El Pla director de sanejament i depuració de les aigües residuals   
a la Comunitat Valenciana.  
Tema 27. Reglamentació de càmpings, campaments, establiments turístics i   
locals de pública concurrència a la Comunitat Valenciana. Reglamentació en   
matèria de piscines.  
Tema 28. Contaminació per soroll i vibracions. Fonts sonores ambientals.   
Models de predicció. Mesures del soroll ambiental.  
Tema 29. Trets bàsics en meteorologia coma base a l'estudi de la   
contaminació de l'aire.  
Tema 30. La contaminació atmosfèrica. Principals contaminants i focus de   
producció. Models de predicció. Sistemes i mètodes de correcció.  
Tema 31. La protecció del medi ambient atmosfèric. Normes de qualitat de   
l'aire. Legislació i competències.  
Tema 32. Les xarxes de vigilància i control de la contaminació atmosfèrica.   
Criteris d'ubicació. La seua gestió i importància.  
Tema 33. Procediments analítics en la determinació de contaminants   
atmosfèrics en emissió i immissió. Tècniques de mostreig ambiental.  
Tema 34. Els residus sòlids urbans: classificació, composició i   
característiques. Reglamentació i règim competencial.  
Tema 35. Situació actual de la gestió dels residus a la Comunitat   
Valenciana.  
Tema 36. Mètodes de tractament dels residus sòlids urbans. Aprofitament   
integral.  
Tema 37. L'estructura industrial a la Comunitat Valenciana. Trets bàsics i   
problemàtica general en relació amb el medi ambient. Sectors industrials de   
major incidència a la Comunitat Valenciana. Processos industrials i la seua   
incidència en el medi. Noves tecnologies dirigides a minimitzar la seua   
afecció al medi.  
Tema 38. Activitats agropecuàries. Afeccions sobre el medi ambient.   
Solucions alternatives als seus residus.  
Tema 39. Els residus industrials a la Comunitat Valenciana. Classificació,   
composició i característiques. Problemàtica i mètodes de tractament.  
Tema 40. La producció i gestió dels residus tòxics i perillosos. Mètodes de   
caracterització. Legislació i competències.  
Tema 41. Les plantes físico-químiques, els dipòsits de seguretat i la   
incineració com a sistemes bàsics de tractament dels residus tòxics i   
perillosos.  
Tema 42. Legislació de la Unió Europea, espanyola i de la Comunitat   
Valenciana en matèria d'impacte ambiental.  
Tema 43. Metodologia general de les avaluacions d'impacte ambiental.  
Tema 44. El cas singular de l'impacte ambiental de les pedreres en les   
fases d'explotació i abandó. Metodologia de restauració.  
Tema 45. La política mediambiental a la Unió Europea.  
ANNEX I  
Temari comú d'administracions públiques  
A) Organització de l'estat i l'administració pública  
Tema 1. La Unió Europea. Institucions.  
Tema 2. La Constitució Espanyola de 1978: estructura i contingut. Drets i   
deures fonamentals. La corona. Les Corts Generals.  
Tema 3. El Tribunal Constitucional i el defensor del poble. El poder   
judicial i el poder executiu.  
Tema 4. L'administració de l'estat. El Consell de Ministres. El president   
del Govern. Els ministres.  
Tema 5. L'administració perifèrica de l'estat. Els delegats del Govern en   
la comunitat autònoma. L'administració institucional de l'estat.  
Tema 6. L'Estatut d'Autonomia de la Comunitat Valenciana: la seua   
estructura.  
Tema 7. Les Corts Valencianes. Funcions i constitució.  
Tema 8. Les institucions de la Generalitat Valenciana: El síndic de   
greuges. La Sindicatura de Comptes. El tribunal Superior de Justícia en la   
Comunitat Valenciana i el Consell de Cultura.  
Tema 9. El president de la Generalitat: funcions. El Govern Valencià:   
composició, estructura i funcions.  
Tema 10. L'administració de la Generalitat Valenciana: principis generals i   
organització. Especial referència a la Llei d'ús i Ensenyament del   
Valencià.  
Tema B) Dret administratiu  
Tema 11. L'ordenament jurídic administratiu. Les Lleis orgàniques i   
ordinàries. El reglament.  
Tema 12. L'acte administratiu: concepte, motivació, eficàcia.  
Tema 13. Els contractes administratius: concepte i classes. Els seus   
elements. Compliment i incompliment dels contractes administratius.  
Tema 14. La Llei de Règim Jurídic de les Administracions Públiques i del   
Procediment Administratiu Comú: contingut i àmbit d'aplicació. Iniciació,   
ordenació, instrucció i acabament. Els recursos administratius: concepte i   
classes.  
Tema 15. Deures i funcions del personal de les administracions públiques   
respecte a l'administració pròpia, a la societat i al ciutadà.  
C) Personal  
Tema 16. Llei de la Funció Pública Valenciana (Llei 10/85, Llei 6/90,   
Decret legislatiu de 20 de març de 1991) i Reglament de Selecció i Provisió   
de Llocs de Treball.  
Tema 17. Classificació i accés del personal al servei de la Generalitat   
Valenciana. Provisió de llocs.  
Tema 19. Adquisició i pèrdua de la condició de funcionari de la   
Generalitat. Situacions dels funcionaris de la Generalitat.  
Tema 19. Règim retributiu i disciplinari.  
Tema 20. El règim de Seguretat Social del personal al servei de la   
Generalitat.  
ANNEX II  
(Model d'instància)  
Veure annex II  
ANNEX III  
(Oficines públiques)  
Alacant  
Servei Territorial de la Conselleria d'Administració Pública  
Avinguda del Doctor Gadea, núm. 10, 2n.  
03657 Alacant Tel. (96) 590 13 79  
Fax (96) 590 13 78  
Castelló  
Servei Territorial de la Conselleria d'Administració Pública  
Carrer Major, núm. 78  
12175 Castelló de la Plana  
Tel. (964) 35 82 00  
Fax (964) 35 80 68  
València  
Direcció General de la Funció Pública  
Carrer del Miquelet, 5  
46892 Valencia  
Tel. (96) 386 63 33 / 386 63 00  
Fax (96) 386 63 01